**TEEKASUTUSLEPING nr 3-1.21/2025/439**

(hiliseima digitaalallkirja kuupäev)

**Riigimetsa Majandamise Keskus**, edaspidi **RMK,** keda esindab juhatuse 11.02.2025 otsuse nr 1-32/33 alusel Edela regiooni metsaülem Jaan Schults, ühelt poolt,

ja **Aktsiaselts TREV-2 GRUPP***,* edaspidi **kasutaja,** keda esindab volikirja alusel taristuehituse valdkonna juht **Margus Pallas**, teiselt poolt,

keda nimetatakse edaspidi **pool** või ühiselt **pooled**,

sõlmisid käesoleva lepingu, edaspidi **leping,** alljärgnevas:

1. **Lepingu lisad**
   1. Lepingule lisatakse järgmised lisad:
      1. Lisa 1 – kasutusse antava teeosa plaan ;
      2. Lisa 2 – teeosa üleandmise-vastuvõtmise akt, milles on fikseeritud teeosa seisund lepingu jõustumisel.
2. **Lepingu objekt ja tähtaeg**
   1. Lepinguga annab RMK kasutajale tähtajaliseks kasutamiseks lepingu objekti - **Tuumaaia tee** (nr 7180710) **osa ehitusmaterjali veoks** ligikaudse pikkusega 585 meetrit**,** edaspidi **tee** Harju maakonnas Saku vallas Männiku külas asuvast kinnisasjast lähiaadressiga **Viimsi Metskond 19** (kinnistusregistriosa number 14558102, katastritunnus 71801:001:0133*,* pindala 483,17 ha, riigi kinnisvararegistri objekti kood KV6421, sihtotstarve maatulundusmaa 100%).
   2. Tee üleandmine kasutajale vormistatakse kirjaliku üleandmise-vastuvõtmise aktiga, millele kirjutavad alla mõlema poole esindajad. Üleandmise-vastuvõtmise akti allakirjutamisega loetakse tee kasutusse antuks.
   3. Leping jõustub lepingu allakirjutamisel ja kehtib kuni **30.11.2025** (kaasaarvatud). Lepingu tähtaega võib pikendada poolte kirjalikul kokkuleppel.
   4. Lepingu allakirjutamisega kinnitab kasutaja, et on üle vaadanud kasutusse antava tee, tutvunud lepingu lisadega ja on eelnimetatud andmete alusel teadlik kasutusse antava tee paiknemisest, ligipääsuvõimalustest, suurusest, piiridest ja kasutustingimustest.
3. **Kasutaja kohustused**
   1. Kasutaja kohustub:
      1. kasutama teed taotluses nimetatud eesmärgil kooskõlas kehtivate õigusaktidega ja järgima tee kasutamisel kõiki õigusaktidest tulenevaid kitsendusi;
      2. võimaldama RMK-l, tema töövõtjatel ja kolmandatel piirkonna maaomanikel piiranguteta tee kasutamist liiklemiseks ja metsamajanduslikeks tegevusteks (sh metsamaterjali ladustamiseks tee kaitsevööndis, metsamaterjali laadimistöödeks, raietöödeks jmt);
      3. teatama kasutusse andjale vähemalt üks (1) nädal ette kasutatava metsatee ajutisest sulgemisest või seal liikluse piiramisest;
      4. teatama viivitamatult igast teel toimunud õnnetusjuhtumist jms, võttes kohe tarvitusele abinõud edasiste kahjude ärahoidmiseks ja tagajärgede likvideerimiseks;
      5. taotlema RMK-lt eelnevat kirjalikku nõusolekut tee ümberehitustöödeks (näiteks möödasõidutaskute rajamine);
      6. tagama teel ja selle lähimas ümbruses heakorra ning vajadusel jäätmekäitluse;
      7. vajadusel paigaldama liikluskorraldusvahendid;
      8. mitte kahjustama oma tegevusega kasutusalale jäävaid ja sellega piirnevaid maaparandussüsteeme ja juurdepääsuteid;
      9. tagama kasutusperioodi lõppedes tee kasutuseelse seisundi kusjuures ehitusmaterjalide veoga mustkattele ja teelt mahasõitude kahjustused tuleb likvideerida hiljemalt 6 kuu jooksul peale kasutuse lõppu.

1. **Kasutaja õigused**
   1. Kasutajal on õigus:
      1. iseseisvale tegevusele teel tulenevalt tee kasutusse andmise eesmärgist;
      2. saada RMK-lt teavet otsustest, mis mõjutavad lepingu täitmist.
2. **RMK õigused ja kohustused**
   1. RMK kohustub:
      1. mitte takistama kasutaja iseseisvat tegevust teel tulenevalt tee kasutusse andmise eesmärgist;
      2. andma kasutajale teavet otsustest, mis mõjutavad lepingu täitmist.
3. **Lepingu lõppemine** 
   1. Leping lõpeb lepingu tähtaja möödumisel;
   2. Poolte kirjalikul kokkuleppel võib lepingu lõpetada igal ajal enne lepingu tähtaja möödumist.
   3. Tee kasutuse lõppemisel vormistatakse kirjalik teeosa seisundi akt, milles kirjeldatakse teeosa seisund ning millele kirjutavad alla mõlema poole esindajad. Akt lisatakse lepingule lepingu lisana. Kui kasutaja hoidub kõrvale tee üleandmise-vastuvõtmise akti allkirjastamisest, on RMK-l õigus akt alla kirjutada ühepoolselt.
   4. Teekasutusest tekkinud kahjustused tuleb kasutaja poolt likvideerida hiljemalt 6 kuu jooksul alates kasutuse lõppemisest.
4. **Poolte esindajad ja kontaktandmed**
   1. RMK esindaja on Edela regiooni metsaülem Jaan Schults tel 5282363, e-post jaan.schults@rmk.ee.
   2. Kasutaja esindaja on objektijuht Viljar Karuoja, tel 5306 4435, e-post viljar.karuoja@trev2.ee.
5. **Muud tingimused**
   1. Poolte vahel lepingu täitmisest tulenevad vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused läbivaatamisele õigusaktidega kehtestatud korras.
   2. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   3. E-kirjaga edastatud teated loetakse kättesaaduks alates teate edastamisele järgnevast tööpäevast.
   4. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest.
   5. Lepingu või juba jõustunud lepingu lisade muutmine ja täiendamine vormistatakse lepingu lisana.
   6. Leping on allkirjastatud digitaalselt

**Poolte andmed ja allkirjad**

**RMK Kasutaja**

Riigimetsa Majandamise Keskus AS TREV-2 GRUPP

Registrikood 70004459 Registrikood 10047362

Sagadi küla, Haljala vald Mäealuse tn 2/4, Tallinn, Harju maakond

45403 Lääne-Viru maakond Tel 372 677 6500

Tel 676 7500 E-post: trev2@trev2.ee

E-post rmk@rmk.ee

|  |  |  |
| --- | --- | --- |
| (allkirjastatud digitaalselt) |  | (allkirjastatud digitaalselt) |

|  |  |
| --- | --- |
|  |  |
| Jaan Schults | Margus Pallas |
|  |  |